Olunaku lumu, munnansi yali agenda mu kisu ky’embaatakabuzi ye n’asangayo eggi erya kyenvu nga limasamasa. Bwe yaliggyaawo, lyali lizitowa ebitagambika. Yali agenda kulikasuka ng’alowooza nti waliwo akatego akaali kamutegeddwa. Naye bwe yamala okukyefumiitirizaako n’alitwala ewaka, era oluvannyuma yasanyuka okukizuula nti lyali ggi lya zzaabu yennyini. Buli ku makya ekintu kye kimu kyatuukangawo, era mu kaseera katono yafuuka mugagga ng’ayita mu kutunda amagi ge. Gye yakoma okugaggawala gye yakoma okufuuka omuluvu. Yatuuka ekiseera ng’ayagala zzaabu yenna embaatakabuzi gw’esobola okumuwa amufune omulundi gumu. Bw’atyo nno n’asalawo okugitta n’agikebera naye talina kye yasanga munda.